

***BESZÁMOLÓ***

**Általános visszatekintés 2015. évre**

Az előző évekhez hasonlóan fejlesztéseinket saját többletbevételeink terhére valósítottuk meg. Külön támogatásért ebben az esztendőben sem fordultunk a fenntartóhoz, s onnan sem érkezett e témakörben támogatás.

1. **A működés tárgyi feltételei**

A működés infrastrukturális feltételei változatlanok maradtak 2015-ben is. Változás nem történt, s nem is találtunk valóságos akaratot a fentiek megváltoztatására.

A vidéki műsorszolgáltatást, tájelőadásokat szolgáló beruházást hajtottunk végre a tavasz folyamán. Lecseréltük a 3 személy szállítására alkalmas kisteherautónkat egy 7 személyes teherjárműre, s ezt tettük saját többletbevételünk terhére.

1. **A működés törvényi feltételei, a fenntartó által ránk rótt feladatok**

Az Előadó-művészeti Törvény előírásaiból adódó feladatainkat határidőre teljesítettük.

Állami és önkormányzati támogatásunk továbbra is az előző évi szinten maradt.

A fenntartó által előírt feladatokat elvégeztük.

Jelentős változást hozott, hogy a fenntartó döntése értelmében áprilistól az intézmény gazdasági feladatait az Önkormányzat által létrehozott Gazdasági Ellátó Szervezet végzi. Ezért létszámunk 1 fővel csökkent. Az intézmény gazdasági, gazdálkodással kapcsolatos adminisztratív feladatai mégsem szűntek meg, az ezzel kapcsolatos szakmai munka meghatározó részét továbbra is nekünk kell végezni. Az új rendszer szerinti működés jelentős többletfeladatot jelent.

1. **Pénzügyi feltételek**

A városi költségvetésben rögzített fenntartói támogatásunk az előző évivel megegyező maradt.

 Bevételi tervünket a nehéz gazdasági helyzet ellenére, jelentős erőfeszítések árán, sok túlmunkával sikerült jelentősen túlteljesítenünk (53,9%-kal, 14.472e.-áéFt-tal)

A színházi előadások létrehozását segítő pályázatokon összesen 5.391e.-Ft támogatást nyertünk, s az önkormányzat szakbizottsága és a Kőszegi Várszínház is további 5-500e:-Ft-tal támogatta munkánkat.

 A társasági adóhoz kapcsolódó támogatások terén is sikert hozott az esztendő: 11.898.-Ft-ot kaptunk, ezzel a teljes lehívható összeget sikerült összegyűjtenünk.

1. **Műsorszolgáltatás**

 Nézőszámunk továbbra is stabilnak mondható. Bérleti rendszerünk – őszi, tavaszi sorozat - változatlan volt, s a jövőben sem kívánunk ezen változtatni, mivel ez a rendszer tudja számunkra a legoptimálisabb bérlőszámot biztosítani.

8 féle bérletsorozatot hirdettünk: őszi és tavaszi óvodás ill. kisiskolás Mesebolt bérlet, a 2015/16-os évadra szóló Zenés Gyermekszínházi Bérletet, Oladi Meseszínház Bérlet, Ifjúsági és Kamasz bérletsorozatot. E két utóbbi újdonság. Előkészítésük csaknem egy esztendeig tartott. Megismertetésük, a pedagógusok figyelmének felkeltése érdekében szakmai programokat szerveztünk: augusztus 27-én a Nagy Lajos Gimnáziumban Trója című előadásunkhoz kapcsolódóan a középiskolai, szeptember 7-én a Zrínyi Ilona Általános Iskolában az általános iskola felső tagozatában tanító pedagógusoknak. Ez utóbbin Dr. Fűzfa Balázs irodalomtörténész és Németh Andrea drámapedagógus is tartott „előadást”.

Különlegesség, az országban egyedülálló kezdeményezés, hogy a 10-14 és 14-18 éves korosztálynak kínált valamennyi előadáshoz előkészítő és/vagy feldolgozó drámapedagógiai foglalkozásokat is kínálunk. Az NKA pályázati támogatása segítségével a vidékiek beutaztatásáról is gondoskodunk.

Szombathelyi előadásaink száma 222. Ebből a bérletes előadások száma 129, bölcsődékben tartott pöttöm színházi előadások száma 3, és az iskolákban tartott osztályterem-színházi foglalkoztató játékok száma 30.

Vidéki (megyei) tájelőadásaink továbbra is meghatározóak. Ezek száma 79. Ebből a Berzsenyi Könyvtárral közös kistelepülési előadássorozatunk 46 előadást jelentett.

 Megyén kívüli előadásaink bevétele továbbra is jelentős (42 előadás).

Hétvégi előadásaink látogatottsága változatlan, gyakran kicsinek bizonyul a kamaraterem. Csecsemőszínházi sorozatunk nagy sikerrel folytatódott. Új bemutatót nem tartottunk, de több régebbi előadásunkat felújítottuk.

 Előadásszámunk 2015-ben 349, s nézőszámunk 36.824.

1. **Társulatépítés, személyi feltételek, előadások**

Társulatunk 2015-ben változott. Egy színésznőnk évad végétől elszerződött.

A bábszínházi szakma, s a szakmai kritikusok a társulatot továbbra a honi bábjátszás kiemelkedő alkotóműhelyének tartják. Ez a vélemény tükröződik a megjelenő kritikákban, szakmai, fesztivál elismeréseinkben.

A társulat továbbra is erőn felül teljesített. Ezt a kijelentést a tényszámok (bemutatószám, előadásszám) is alátámasztják. Ez a dolgozók, különösen a műszaki munkatársak jelentős túlmunkájával valósítható meg.

Az NMI Vas Megyei Irodáján keresztül továbbra is 3 fő kulturális közmunkást foglalkoztattunk. Ők a technikai háttérmunkában, a bérletes és matiné előadások lebonyolításában ill. az iskolai foglalkoztató játékok vezetésében vesznek részt.

**Bemutatók**

1. óvodásoknak, kisiskolásoknak szóló előadások:

**WILHELM HAUFF-TASNÁDI ISTVÁN: A HIDEG SZÍV**

író: Tasnádi István

dramaturg: Khaled-Abdo Szaida

zeneszerző: Lázár Zsigmond

mozgás: Fejes Kitty

tervező: Boráros Szilárd

rendező: Harangi Mária

Játsszák: Császár Erika, Dénes Emőke, Guary Szandra -2015. októberétől Makra Viktória, Janicsek Péter, Kovács Bálint, Kőmíves Csongor, Kristóf Roland mv., Lehőcz Zsuzsa, Takács Dániel

A bemutató időpontja: 2015. február 13.

**Veres András: MACKÓ SZÜLETÉSNAPJA**

Tervező: Mátravölgyi Ákos

Rendező: Kovács Géza

Szereplők:Dénes Emőke, Guary Szandra, Janicsek Péter.

A bemutató időpontja: 2015. március 29.

Szabó Magda-Khaled-Abdo Szaida: **Tündér Lala**

* a Vojtina Bábszínházzal közös Előadás

Dramaturg: Faragó Zsuzsa

Tervező: Biczó-Takács Lilla

Zeneszerző: Márkos Albert

Rendező: Bereczki Csilla

Szereplők: Császár Erika, Dénes Emőke, Guary Szandra, Hannus Zoltán mv., Kovács Bálint, Kőmíves Csongor, Lehőcz Zsuzsa, Takács Dániel

A bemutató időpontja: 2015. május 10.

**Kormos István: AZ éGIGéRő FA - felújítás**

Dramaturg: Gimesi Dóra

Tervező: Boráros Szilárd

 Rendező: Rumi László

Zenei szerkesztő: Horváth Károly

Szereplők: Kovács Bálint, Lehőcz Zsuzsa, Takács Dániel

A bemutató időpontja: 2015. szeptember 27.

**Szabó Borbála - Varró Dániel: FARKASHAS**

Dramaturg: Cserne Klára

Zene: Kiss Erzsi

Tervező: Grosschmid Erik

Rendező: Fige Attila

Játsszák: Apró Ernő mv., Császár Erika, Dénes Emőke, Kovács Domokos eh., Kőmíves Csongor, Törőcsik Eszter mv.

A bemutató időpontja: 2015. október 4.

**WEÖRES SÁNDOR: A HOLDBÉLI CSÓNAKOS -** a Weöres Sándor Színházzal közös előadás

Dramaturg: Gimesi Dóra

Versek: Szabó T. Anna

Zeneszerző: Lázár Zsigmond

Koreográfus: Fosztó András

Tervező: Boráros Szilárd

Rendező: Harangi Mária

Rendezőasszisztens: Császár Erika

Játsszák: Balogh János, Csák Zsolt mv., Dénes Emőke, Endrődy Krisztián, Janicsek Péter mv., Kovács Bálint, Kőmíves Csongor, Lehőcz Zsuzsa, Takács Dániel

A bemutató időpontja: 2015. november 29.

1. Felnőtteknek szóló előadás

**Jeles András: József és testvérei**- a Kőszegi Várszínház közös felnőtteknek szóló előadás
Rendező: Jeles András
Díszlettervező: Perovics Zoltán
Báb- és jelmeztervező: Bánki Róza
Zeneszerző: Melis László
Zenei munkatárs: Lukin Zsuzsanna
Rendezőasszisztens: Guary Szandra
Szereplők: Csák Zsolt mv., Császár Erika, Dénes Emőke, Grünwald Dávid mv., Janicsek Péter, Kovács Bálint, Kőmíves Csongor, Lehőcz Zsuzsa, Lukin Zsuzsanna mv., Nagy Júlia mv., Takács Dániel
A bemutató időpontja: 2015. július 4.

1. osztályterem-színházi előadások, foglalkoztató játékok

Khaled-Abdo Szaida: **Trója**

Tervező: Boráros Szilárd

Rendező: Schneider Jankó

Játssza: Kőmíves Csongor, Takács Dániel

A bemutató időpontja: 2015.április 1.

**Galuska László Pál: Szent Márton köpenye** (felújítás)

Tervező: Majoros Gyula

Rendező: Kovács Géza

Játssza: Makra Viktória

Közreműködők: Kiss Adrienn, Kocsis József, Nagy Róbert

A bemutató időpontja: 2015. október 22.

**Műsoron tartott előadások:**

Dobronka cirkusz, világszám!

Paul Maar: Hoppláda

Vásártér

Jevgenyij Svarc: Az elvarázsolt testvérek

Krystyna Miłobędzka: A haza

Kormos István: Vackor az óvodában

Gimesi Dóra-Veres András: Tíz emelet boldogság

Urbán Gyula: Minden egér szereti a sajtot

Vitéz László – Az elásott kincs

Peter Bichsel-Szabó Borbála: Én vagyok én, te vagy te

Végh Ildikó: A Százholdas pagony meséi

Baltasar espinosa utolsó üdülése és üdvözülése – passiójáték

Szabó T. Anna: Világnak világa - misztériumjáték

Akárki - moralitásjáték

Szerelmükből születtem én – pöttöm színházi előadás

Irgünc-burgunc- pöttöm színházi előadás

Ti-Ti-Tá - pöttöm színházi előadás

Tikiriki-Takarak – pöttöm színházi előadás

A kíváncsi kiscsikó – pöttöm színházi előadás

Hétvégi matiné és bérletes kínálatunkat vendégelőadásokkal színesítettük. Összesen 8 társulatot láttunk vendégül. Ők 65 előadást tartottak.

1. **Fesztiválok, külföldi fellépések, évfordulós ünnepség**

2015-ben ünnepeltük a bábszínház alapításának 20. évfordulóját. Az egész év ennek jegyében telt, minden kiadványunkon megjelenítettük az ünnepi logót. Az ünnepségsorozat keretében több mint egy hónapig látható volt a Brenner Iskola óvodájában a Kemény-Korngut család bábos hagyatéka. December hónapban a sorozat csúcspontjaként, egy háromnapos fesztivál keretében lejátszottunk 13 előadást, mintegy keresztmetszetet adván az elmúlt hat év munkájáról. Ezt a sorozatot az Önkormányzat Jogi és Társadalmi kapcsolatok Bizottsága támogatta.

A „Szervusztok, patikák!” című tárlat 2015. október 5-én 17 órakor nyílt meg. Nagy örömünkre a Koltai Róbert színművész elfogadta felkérésünket, s megnyitotta a tárlatot. A belépés ingyenes volt. A kiállítás november 6-án zárt. Sajnos a látogatottság messze elmaradt a várttól. (kb. 500 fő) Hiába volt minden erőfeszítés, nem sikerült a szombathelyi óvodák és iskolák többségének pedagógusait rábírnunk arra, hogy a bábszínházi előadás előtt vagy után vigyék át, vagy egy másik alkalommal hozzák el gyerekeiket, s nézzék meg az egyedülálló gyűjteményt.

December 11-e és 13-a között rendeztük meg a BÁBEXPRESSZ című fesztivált, amelynek részeként 3 nap alatt 13 előadást láthatott a közönség. A sorozat 13-án este jubileumi díszelőadással zárult.

Az MMIK mellett 1-1 alkalommal külső helyszínen, az oladi Batthyányi-templomban és a gencsapáti Jókai Mór Művelődési Házban is játszottunk.

A fesztivál előkészítése és lebonyolítása így is nagyon nagy, szinte emberfeletti terhet rótt kicsiny társulatunkra. Reggeltől késő éjszakáig dolgozott mindenki. A feladat így is csak azért volt elvégezhető, mert plusz embereket is szerződtettünk a technikai lebonyolításhoz.

Úgy érezzük, mindent egybevetve megérte minden erőfeszítés. A rendezvény szakmai visszhangja nagyon jó volt, az országos sajtó is beszámolt az eseményről. Bíztató tárgyalások zajlanak több előadás vendégjátékáról az ország számos településén. A decemberi előadásokon csaknem 1000 fő látogatott el hozzánk.

Az elmúlt évek szakmai sikersorozata folytatódott. Sok jelentős hazai és külföldi fesztiválra, kiemelt programra kaptunk meghívást:

Január 5-8.

Baltasar Espinosa utolsó üdülése és üdvözülése című előadásunkat láthatta a debreceni Csokonai Színház bérletes közönsége.

Január 22.

Budapesten a Magyar Kultúra Napján, a Vigadó 150 éves jubileumi rendezvényének részeként a mi előadásunkkal nyílt meg a Szervusztok, Pajtikák! című kiállítás.

Március 20.

Ismét meghívást kaptunk a budapesti Bábu fesztiválra. Vitéz László – Az elásott kincs című előadásunkat mutattuk be.

Március 21-22.

A debreceni DESZKA Fesztivál mára az ország talán legjelentősebb kortárs drámai-színházi rendezvénye. Ismét ott voltunk a meghívottak között, ezúttal két előadásunkkal ( Dobronka cirkusz, világszám; Tíz emelet boldogság)

Április 18.

Folytatódott a Dobronka cirkusz, világszám! című előadás nemzetközi sikersorozata. Lengyelországban, Poznaňban játszottunk (Festival Konteksty 7)

Június 12.

A POSZT OFF programjában mutattuk be Trója című előadásunkat, melyet egy, az osztályterem színházi előadásokkal foglalkozó szakma tanácskozás követett.

Június 14.

Az Egerszeg Fesztiválra is meghívták Vitéz László előadásunkat.

Június 20.

Az európai hírű Drák Theatre vendégeként Hradec Kralovéban vendégeskedtünk Dobronka cirkuszz, világszám! című előadásunkkal. (XXI. International Festival Theatre European Regions)

Július 18.

Egyre nagyobb híre van Zala megyében, s az ország bábosai között is a Hottói Bábparádénak. A rendezvények az kezdetektől részt veszünk. 2015-ben Vitéz László játékunkat láthatták a nézők.

Augusztus 28.

Szlovéniában, Mariborban játszhattunk egy nagy hírű és múltú fesztiválon, a 26. alkalommal megrendezett Poletni Ludkovni Pristan nemzetközi színházi seregszemlén. (Dobronka cirkusz, világszám!)

Augusztus 29.

Vitéz László előadfásunk zárta Pécsett a "Síppal-dobbal-bábbal" c. nyári gyerekszínházi sorozatot.

Augusztus 30.

A tavalyi syiker után ismét meghívást kaptunk Szlovákia legnagyobb fesztiváljára (Kremnica Gags 2015.). Nagy elisymerés, hogy Dobronka cirkusz, világszám! című előadásunk zárta a fesztivál programját.

Szeptember 5.

A Budapest gyermekszínházi évadnyitóját jelentő Kolibri Fesztiválon Vitéz László előadásunkat láthatta a közönség.

Szeptember 12.

Győrben, a Színház a legkisebbeknek című Nemzetközi Csecsemőszínházi Találkozóra meghívást kapott a Szerelmükből születtem én című pöttöm színházi előadásunk

November 10-11.

2015-ben ez volt az országban a legjelentősebb gyermekszínházi fesztivál. 5 előadással neveztünk.

A szakmai válogatók ismét több produkciónkat meghívták a budapesti 8. Gyermek- és Ifj. Színházi Szemle versenyprogramjába. A Budapest Bábszínházzal közös Tíz emelet boldogság című előadás elnyerte a Nemzetgazdasági Minisztérium fődíját, a Haza című előadás pedig az EMMI Ifjúságpolitikáért Felelős Helyettes Államtitkárság díját.

A válogatást végző szemletanács a nevezett további 3 produkciónkat is **meghívásra, megtekintésre ajánlotta az oktatási és közművelődési intézmények számára (A hideg szív, Dobronka cirkusz, világszám!, Szerelmükből születtem én)**

1. **Együttműködések, partnerkapcsolatok, helyi rendezvények**

A város hagyományos nagyrendezvényein – ha tehettük és ha igény volt rá - továbbra is jelen voltunk. ( Országos Cserkésznap, Szent György napi vásár, Szent Márton nevében, Városi Gyereknap)

Szeptember 6-án megtartottuk hagyományos Hang-Tér-Kép című évadnyitónkat.

A város oktatási intézményeivel szoros és rendszeres a kapcsolatunk. Továbbra is segítséget adtunk a produkciók iskolai-óvodai feldolgozásához, a látottaknak a napi oktató munkában való felhasználásához.

Folyamatos a szakmai kapcsolatunk az AGORA Gyermekek Házával és a Berzsenyi Dániel Könyvtárral, rendszeresen közreműködünk a Savaria Múzeum rendezvényein.

Együttműködtünk a Szent Márton programirodával több jubileumi rendezvény előkészítésében.

Az elmúlt évekhez hasonlóan a Magyar Máltai Szeretetszolgálat Szombathelyi Csoportjával együttműködve élelmiszergyűjtő kampányt szerveztünk.

 Együttműködtünk a K&H a gyermekekért program szervezőivel. Májusban 30 kisgyerek érkezett egyik előadásunkra.

 Színészeink közreműködtek egy új karitatív kezdeményezés szombathelyi meghonosításában, részt vettek a Charity Shop megnyitóján.

 Közreműködtünk a Kuckó Bölcsőde gyereknapi programján, és - folytatva az elmúlt évek hagyományát - a Gyermekkönyvhét programjában is.

Folytatódott évtizedes szakmai együttműködésünk a Kőszegi Várszínházzal. Kezdeményezésünkre, hosszú előkészítő munka után a Weöres Sándor Színházzal együttműködve is létrehoztunk egy előadást.

**Összegzés**

A 2015-ös esztendő továbbra is a szakmai sikerek jegyében telt. Igaz ezeknek a sikereknek nagy ára van, s ez a foglalkoztatás mennyiségében mutatkozik meg. Iszonyatosan túlfeszített a működésünk, alig van benne pihenőszakasz. Ennek okán sérülékenyek is vagyunk, mert a bérleti jogviszonyunk az MMIK épületében, óriási bevételi kötelezettségünk, s az ehhez kapcsolódó előadásszámunk nem tesz lehetővé bemutató csúsztatást, betegség okán való előadás átcsoportosítást.

Pénzügyileg kiegyensúlyozott volt a működés, elsősorban az állami támogatásnak köszönhetően és a saját bevételeink nagysága okán.

**A MESEBOLT BÁBSZÍNHÁZ ELŐADÁSAI 2015.**

|  |  |  |  |
| --- | --- | --- | --- |
| **SAJÁT** |   | **előadásszám** | **nézőszám** |
| **A hideg szív** |  | 10 | 1305 |
| **Trója** |  | 8 | 228 |
| **Mackó születésnapja** |  | 7 | 885 |
| **Tündér Lala** |  | 13 | 2698 |
| **József és testvérei** |  | 4 | 309 |
| Dobronka cirkusz, világszám! |   | 28 | 5635 |
| Vásártér |   | 3 | 281 |
| **Farkashas** |   | 23 | 2822 |
| **A holdbéli csónakos** |   | 10 | 1440 |
| Hoppláda |   | 1 | 53 |
| Tikiriki-takarak |   | 2 | 106 |
| Az elvarázsolt testvérek |   | 2 | 335 |
| **Szent Márton köpenye** |   | 35 | 968 |
| A haza |   | 2 | 165 |
| Vackor az óvodában |   | 20 | 1632 |
| Tíz emelet boldogság |   | 4 | 320 |
| Baltasar Espinosa utolsó üdülése és üdvözülése | 5 | 964 |
| Vitéz László - Az elásott kincs |   | 32 | 3211 |
| Én vagyok én, te vagy te |   | 4 | 215 |
| A Százholdas pagony meséi |   | 11 | 773 |
| Szerelmükből születtem én |   | 3 | 165 |
| Minden egér szereti a sajtot |   | 3 | 490 |
| Világnak világa |   | 1 | 75 |
| Akárki |   | 1 | 60 |
| Ti-Ti-Tá |   | 2 | 97 |
| **Az égigérő fa** |  | 41 | 3207 |
| A kíváncsi kiscsikó |   | 7 | 1895 |
| Irgünc-burgunc |   | 2 | 142 |
| **ÖSSZESEN** |  | **284** | **30476** |
|  |  |  |  |
| **VENDÉG** |   | **előadásszám** | **nézőszám** |
| MárkusZínház: Az égig érő fa |   | 1 | 38 |
| Ziránó Színház - Babszem Jankó |   | 26 | 2330 |
| Kis Hétrét  |   | 1 | 207 |
| Vojtina: Boldog képek |   | 2 | 340 |
| Ciróka: Csigaház |   | 1 | 65 |
| Ziránó Színház - A három kismalac |   | 9 | 1119 |
| Pályi János - Vitéz László és a csodamalom | 1 | 35 |
| Ziránó Színház - Pinokkió |   | 2 | 145 |
| Ziránó színház - Pulcinella szerelmes |   | 1 | 16 |
| Ziránó Színház - Pulcinella kertészkedik |   | 18 | 1738 |
| Ciróka Bábszínház: Hamupipőke |   | 2 | 260 |
| Kabóca Bábszínház : Ha-dede |   | 1 | 55 |
| **ÖSSZESEN** |  | **65** | **6348** |
|  |  |  |  |
| ÖSSZES |  | 349 | 36824 |
|  |  |  |  |
|   | előadásszám | nézőszám |  |
| január | 36 | 3947 |  |
| február | 33 | 2505 |  |
| március | 32 | 3410 |  |
| április | 36 | 6820 |  |
| május | 29 | 3987 |  |
| június | 12 | 1032 |  |
| július | 5 | 487 |  |
| augusztus | 4 | 420 |  |
| szeptember | 24 | 2063 |  |
| október | 50 | 5545 |  |
| november | 55 | 3471 |  |
| december | 33 | 3137 |  |
| **ÖSSZESEN** | **349** | **36824** |  |
|  |  |  |  |
|  |  |  |  |
| **átlagos nézőszám:** |  | **106** |  |
|  |  |  |  |
| **felnőtt** | **20%** | **7432** |  |
| **gyermek** | **80%** | **29387** |  |
|  |  | **36819** |  |
|  |  |  |  |
|

|  |  |  |
| --- | --- | --- |
| **bérletes** |  | **37%** |
| **jegyes** |  | **44%** |
| **ingyenes** |  | **19%** |
| **bérletes előadáson** |  | **42%** |
|  |  |  |
| **összes fizető** |  | **29777** |
| **összes ingyenes** |  | **7047** |

 |  |  |  |
|  | **ea** | **néző** |  |
| **Szombathely** | **64%** | **66%** |  |
| **Vas** | **23%** | **16%** |  |
| **más megye.** | **12%** | **16%** |  |
| **külföld** | **2%** | **2%** |  |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| BÉRLETEK

|  |  |
| --- | --- |
| Mesebolt bérlet tavasz | 2118 |
| Zenés Gyermekbérlet 2014/2015 | 290 |
| Oladi Meseszínházi bérlet 2014/2015 | 195 |
| Mesebolt bérlet ősz: | 1989 |
| Zenés Gyermekbérlet 2015/2016 | *213* |
| Oladi Meseszínházi bérlet 2015/2016 | *259* |
| Kamaszbérlet 2015/16 (december 31-ig befizetett bérletek) | *109* |
| Ifjúsági bérlet 2015/16 (december 31-ig befizetett bérletek) | *118* |
| **összesen** | **5291** |

 |